**СЛУЖБИ ЗА НАСТАВУ И СТУДЕНТСКА ПИТАЊА ФИЛОЗОФСКОГ ФАКУЛТЕТА У НИШУ**

**ДЕПАРТМАНУ ЗА АНГЛИСТИКУ ФИЛОЗОФСКОГ ФАКУЛТЕТА У НИШУ**

**Предмет:** Захтев за промену ментора за израду докторске дисертације

Студент сам треће године докторских студија Филологије на Филозофском факултету Универзитета у Нишу. На основу одлуке Научно-стручног већа за друштвено хуманистичке науке Универзитета у Нишу од 25.1.2019. године, број 8/18-01-001/19-028, добио сам сагласност на Одлуку Наставно-научног већа Филозофског факултета у Нишу о усвајању теме докторске дисертације под називом *Активација семантичких оквира и прилагођеност метафоричких израза контексту* / *Semantic Frame Activation and Contextual Aptness of Metaphorical Expressions*. Према одлуци Научно-стручног већа за друштвено хуманистичке науке Универзитета у Нишу од 25. 1. 2019. године, број 8/18-01-001/19-029, као ментор за израду докторске дисертације именован је проф. др Михаило Антовић, редовни професор на Департману за англистику Филозофског факултета у Нишу.

С обзиром на то да ће садашњи ментор, проф. др Михаило Антовић, бити одсутан због истраживачког боравка на Хумболтовом универзитету у Берлину у периоду од 1. 11. 2020. године до 30. 4. 2022. године, а да се израда дисертације налази у завршној фази, овим путем подносим захтев за промену ментора за израду горенаведене докторске дисертације.

Након консултација са садашњим ментором, проф. др Михаилом Антовићем, за новог ментора предлажемо проф. др Душана Стаменковића, ванредног професора на Департману за англистику Филозофског факултета у Нишу.

Уз захтев прилажем и Образац за утврђивање испуњености услова за ментора, из којег се види да су референце новопредложеног ментора, проф. др Душана Стаменковића, из научне области којој припада тема докторске дисертације, чиме се потврђује испуњеност услова за ментора прописаних чланом 13. *Правилника о поступку припреме и условима за одбрану докторске дисертације* (Гласник Универзитета у Нишу, 4/2018).

|  |  |
| --- | --- |
| У Нишу, 9. 9. 2020. године | Подносилац захтева:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Владимир Фигар |